tartuNLP/wikipedia-smugri-20251201 huggingface dataset:
Vuolevi Kallio

Vuolevi Kallio (29. marraskuuta 1916 Turku – 19. joulukuuta 1995) oli suomalainen moukarinheittäjä, joka edusti Turun Urheiluliittoa.
Kalevan kisoista hän voitti moukarinheiton hopeaa vuonna 1954 ja pronssia vuonna 1951. Ennätyksekseen Kallio heitti tuloksen 56,15 metriä vuonna 1956. Maaotteluedustajana hän oli Ruotsia vastaan vuosina 1953, 1955 ja 1956 sekä Unkaria vastaan vuonna 1955. Poliisien EM-kisoissa Kallio saavutti hopeaa Tukholmassa vuonna 1954. Moukarinheitossa ja painonnostossa Kalliolla on kymmenkunta SVUL:n Varsinais-Suomen piirin mestaruutta ja painonnostossa Suomen B-mestaruus sarjassa 82,5 kg vuodelta 1950.
Kallio oli ammatiltaan vanhempi konstaapeli ja kotikuntansa oli Turku. Hän edusti myös Turun Voimamiehiä.
Morrow’n piirikunta (Oregon)

Morrow’n piirikunta () on Yhdysvaltojen Oregonin osavaltiossa sijaitseva piirikunta. Sen väkiluku oli 11 603 vuonna 2019. Piirikunnan hallintokeskus on Heppnerin kaupunki. Piirikunta on perustettu 16. helmikuuta 1885.
Lamecha Girma

 
Lamecha Girma (s. 26. marraskuuta 2000 Assela) on etiopialainen yleisurheilija, jonka päälaji on 3 000 metrin estejuoksu. 
Dohan MM-kilpailuissa 2019 Girma saavutti hopeamitalin ennätyksellään 8.01,36. Aika oli myös Etiopian ennätys. Vuonna 2019 Girma saavutti myös pronssimitalin Afrikan alle 20-vuotiaiden mestaruuskilpailuissa. Vuonna 2021 järjestetyissä Tokion olympialaisissa hän saavutti hopeaa ajalla 8.10,38. Belgradin MM-hallikilpailuissa 2022 hän oli toinen 3 000 metrillä ajalla 7.41,63. Hän saavutti 3 000 metrin estejuoksussa hopeaa Eugenen MM-kilpailuissa 2022 ajalla 8.26,01 ja Budapestin MM-kilpailuissa 2023 ajalla 8.05,44. Hän keskeytti estejuoksun olympiafinaalin Pariisissa 2024.
Ensimmäisen Timanttiliigan voittonsa Girma saavutti Monacossa 2021. Hän juoksi estejuoksun Etiopian ennätyksen 7.58,68 Ostravassa 31. toukokuuta 2022.
15. helmikuuta 2023 Girma juoksi sisäratojen 3 000 metrin maailmanennätyksen 7.23,81. Hän paransi Daniel Komenin 25 vuotta vanhaa ennätystä yli sekunnilla. 9. kesäkuuta 2023 Pariisissa Girma juoksi estejuoksun maailmanennätyksen 7.52,11 ja paransi Saif Saaeed Shaheenin nimissä ollutta entistä ennätystä yli 1,5 sekunnilla. Hän juoksi 1 500 metrin Etiopian ennätyksen 3.29,51 Lausannessa kesäkuussa 2023.
Lamecha Girman veli Kuma Girma on arvokilpailutason juoksija 5 000 metrillä.
Multnomah’n piirikunta

Multnomah’n piirikunta () on Yhdysvaltojen Oregonin osavaltiossa sijaitseva piirikunta. Sen väkiluku oli 812 855 vuonna 2019. Piirikunnan hallintokeskus on Portlandin kaupunki. Piirikunta on perustettu 22. joulukuuta 1854.
Polkin piirikunta (Oregon)

Polkin piirikunta () on Yhdysvaltojen Oregonin osavaltiossa sijaitseva piirikunta. Sen väkiluku oli 86 085 vuonna 2019. Piirikunnan hallintokeskus on Dallasin kaupunki. Piirikunta on perustettu 22. joulukuuta 1845.
Shermanin piirikunta (Oregon)

Shermanin piirikunta () on Yhdysvaltojen Oregonin osavaltiossa sijaitseva piirikunta. Sen väkiluku oli 1 780 vuonna 2019. Piirikunnan hallintokeskus on Moron kaupunki. Piirikunta on perustettu 25. helmikuuta 1889.
Väsby IK

Väsby IK on ruotsalainen jääkiekkoseura Upplands Väsbyn kaupungista Tukholman läänistä. Se pelaa tällä hetkellä Ruotsin kolmanneksi korkeimmalla sarjatasolla HockeyEttanissa. Väsby IK perustettiin vuonna 1956 ja se pelaa kotiottelunsa Renew Arenassa.
Joukkue kaudella 2025–2026.
Valmennus &amp; Joukkueenjohto.
"Lähde: EliteProspects"
Hanhenputket

Hanhenputket ("Berula") on sarjakukkaiskasvien (Apiaceae) heimoon kuuluva pieni kasvisuku. Sukuun luetaan kuuluvaksi viisi lajia.
Hanhenputkia ei kasva luonnonvaraisina Suomessa.
Tillamookin piirikunta

Tillamookin piirikunta () on Yhdysvaltojen Oregonin osavaltiossa sijaitseva piirikunta. Sen väkiluku oli 1 780 vuonna 2019. Piirikunnan hallintokeskus on Tillamookin kaupunki. Piirikunta on perustettu 15. joulukuuta 1853.
Papiernia (Kielcen piirikunta)

Papiernia on kylä Rakówin kunnassa Puolassa. Papiernian väkiluku oli vuoden 2011 väestönlaskennassa 23. Asukkaista 47,8 prosenttia oli naispuolisia ja 52,2 miespuolisia. Alle 18-vuotiaat muodostivat 13 prosenttia kylän väestöstä, työikäiset 60,9 prosenttia ja eläkeläiset 26,1 prosenttia. Rakówin kunnan asukkaista 0,4 prosenttia asuu Papierniassa.
Papiernia

Papiernia on muun muassa seuraavien paikkojen nimi:
Lauri Jousinen

Armas Lauri Jousinen (, 17. syyskuuta 1889 Tammela – 1948 Petroskoi) oli suomalaissyntyinen neuvostoliittolainen viulisti ja säveltäjä.
Lauri Jousinen syntyi forssalaisen työmiehen Kalle Jousisen perheeseen. Hän kävi kolme luokkaa kansakoulua, työskenteli eri ammateissa ja harrasti viulunsoittoa.
Jousinen muutti Yhdysvaltoihin vuonna 1908. Hän jatkoi siellä musiikkiharrastustaan, sävelsi lauluja ja pieniä viulukappaleita ja opiskeli vuoden verran Chicagon konservatoriossa.
Jousinen muutti kalastusosuuskunnan mukana Neuvosto-Karjalaan vuonna 1922. Hän työskenteli Petroskoin suomalaisessa opettajateknikumissa ja vuosina 1925–1931 opettajana Uhtualla, jossa hän perusti johtamansa puhallinorkesterin ja kuoron.
Jousinen työskenteli Petroskoissa Karjalan radiokomitean sinfoniaorkesterin viulistina vuosina 1931–1935, musiikki- ja draamateknikumin varajohtajana vuosina 1935–1937 ja Karjalan filharmonian viulistina vuosina 1937–1941. Vuosina 1941–1943 hän oli evakossa Siperiassa. Jousinen palasi sieltä Belomorskiin ja sitten Petroskoihin, jossa hän toimi kansantaiteen talon kansanperinteen konsulttina.
Jousinen on laatinut "Kalevala-" ja karjalaisaiheisia orkesterisävellyksiä, teatterimusiikkia muun muassa J. H. Erkon "Kullervoon" (1933) sekä Lauri Luodon ja Jalmari Virtasen näytelmään "Herra Malperi lähtee sotaan" (1934), lukuisia kuorolauluja sekä sovittanut kansansävelmiä kanteleelle ja muille soittimille. Jousinen oli Neuvostoliiton säveltäjäliiton jäsen vuodesta 1937.
Sōsa

Sōsa () on Japanin kaupunki Honshūn saarella Kantōn alueella Chiban prefektuurissa. Se sijaitsee Tyynenmeren rannikolla prefektuurin koillisosassa. Kaupungin alue ulottuu Kujūkurin hiekkarannalta sisämaahan Kujūkurin tasangolle ja Shimōsan ylängölle. Sōsassa on 35 744 asukasta (heinäkuussa 2020) ja sen pinta-ala on 101,52 neliökilometriä.
Sōsan kaupunki perustettiin vuonna 2006 liittämällä yhteen Yōkaichiban kaupunki ja Nosakan maaseutukaupunki. Nimensä kaupunki otti aiemmalta Sōsan piirikunnalta. Yōkaichiba kehittyi historiallisesti liikenteen solmukohtana ja 1500-luvulta lähtien markkinapaikkana. Kaupunkiin kuuluvilla maaseutualueilla tuotetaan puuntaimia, kuten japaninpodokarpusta, riisiä, vihanneksia, tupakkaa ja sianlihaa. Maatalouden edellytyksiä on parantanut Tonejoelta vettä tuovan kastelukanavan rakentaminen 1950-luvun alussa. Naritan kansainvälisen lentoaseman läheisyyden ansiosta kaupunkiin on sijoittunut myös teollisuutta.
Vierailijoita Sōsaan houkuttelevat Tyynenmeren rannikon hiekkarannat majataloineen ("minshuku") ja kalastusmahdollisuuksineen. Kaupungin rakennettuun kulttuuriperintöön kuuluvat Chōtoku-jin ja Hankō-jin buddhalaiset temppelit. Useita Hankō-jin rakennuksia on valittu Japanin tärkeäksi kulttuuriomaisuudeksi. Sōsaa palvelee JR Higashi-Nihonin Sōbu-päälinja.
Bibirevon metroasema

Bibirevo () on yksi Moskovan metron asemista. Se avattiin 31. joulukuuta 1992.
Tšistyje prudyn metroasema

Tšistyje prudy () on yksi Moskovan metron asemista. Se avattiin 15. toukokuuta 1935.
Lubjankan metroasema

Lubjanka () on yksi Moskovan metron asemista. Se avattiin 15. toukokuuta 1935.&lt;br&gt;
29. maaliskuuta 2010 tapahtui terrori-isku.
Liberation (Christina Aguileran albumi)

Liberation on yhdysvaltalaisen laulajan Christina Aguileran kahdeksas studioalbumi, joka julkaistiin 15. kesäkuuta 2018.
Ohotnyi rjadin metroasema

Ohotnyi rjad () on yksi Moskovan metron asemista. Se avattiin 15. toukokuuta 1935.
Biblioteka imeni Leninan metroasema

Biblioteka imeni Lenina () on yksi Moskovan metron asemista. Se avattiin 15. toukokuuta 1935.
Pasadena (Texas)

Pasadena on kaupunki Harrisin piirikunnassa Texasin osavaltiossa Yhdysvalloissa. Sen väkiluku oli vuoden väestönlaskennassa 151 950. Vuonna 2010 sen arvioitiin olleen 149 043. Kaupungin pormestari on Jeff Wagner. Pasadena kuuluu Houstonin metropolialueeseen.
Väestö.
Kaupungin asukkaista 65,14 prosenttia on latinalaisamerikkalaisia, 27,1 prosenttia valkoisia, 2,42 prosenttia afroamerikkalaisia ja 1,82 prosenttia aasialaisia. 82,1 prosenttia asukkaista on Yhdysvaltain kansalaisia. Kaupungin väestön keski-ikä on 31,3 vuotta.
Sanne Erkkola

Sanne Erkkola (s. 8. maaliskuuta 1994) on suomalainen keihäänheittäjä. Hän edustaa Turun Urheiluliittoa. Aiemmin hän on edustanut Turun Pyrkivää ja Turun Weikkoja. Erkkolan valmentajana toimii Tuomas Laaksonen.
Kalevan kisoissa Erkkola saavutti keihäänheitossa kultaa vuonna 2020 silloisella ennätyksellään 57,04. Hän uusi Suomen-mestaruutensa Tampereella 2021 tuloksella 58,55 ja Joensuussa 2022 tuloksella 55,94. Espoossa 2023 Erkkola saavutti hopeaa. Hänen ennätyksensä on Oulussa kesäkuussa 2022 heitetty 60,18.
Erkkola oli mukana Eugenen MM-kisoissa vuonna 2022. Hän heitti karsinnassa tuloksen 52,04, mikä ei riittänyt finaaliin. Hän karsiutui loppukilpailusta myös saman vuoden Münchenin EM-kilpailuissa.
Erkkola voitti keihäskilpailun ensimmäisessä aikuisten maaottelussaan Tukholmassa 2021.
Aleksandrovski sadin metroasema

Aleksandrovski sad () on yksi Moskovan metron asemista. Se avattiin 15. toukokuuta 1935.
Arbatskajan metroasema (Filjovskaja)

Arbatskaja () on yksi Moskovan metron asemista. Se avattiin 15. toukokuuta 1935.
Ignác Nagy

Ignác Nagy (1810–1854) oli unkarilainen kirjailija, satiirikko. Hänen huomattavin teoksensa on nelinäytöksinen huvinäytelmä "Tiszt-újitás" ('Virkamiehenvaali', 1843), jossa tehdään sattuvasti pilaa silloisista komitaattivaaleista.
Smolenskajan metroasema (Filjovskaja)

Smolenskaja () on yksi Moskovan metron asemista. Se avattiin 15. toukokuuta 1935.
Montgomeryn piirikunta (Texas)

Montgomeryn piirikunta () on Yhdysvaltojen Texasin osavaltiossa sijaitseva piirikunta. Sen väkiluku oli 607 391 vuonna 2019. Piirikunnan hallintokeskus on Conroen kaupunki. Piirikunta perustettiin vuonna 1837.
Fort Bendin piirikunta

Fort Bendin piirikunta () on Yhdysvaltojen Texasin osavaltiossa sijaitseva piirikunta. Sen väkiluku oli 811 688 vuonna 2019. Piirikunnan hallintokeskus on Richmondin kaupunki. Piirikunta perustettiin vuonna 1838.
Justus Möser

Justus Möser (1720 Osnabrück – 1794) oli saksalainen kirjailija. Hän tutki Jenan ja Göttingenin yliopistoissa lakitiedettä, puolusti tärkeässä "advocatus patriæ" -toimessaan avomielisen rohkeasti kansansa oikeuksia ja kuoli syvästi kunnioitettuna ja rakastettuna. Hän perusti 1766 viikkolehden "Wöchentliche Osnabrückische Intelligenzblätter". jonka päätoimittajana hän oli vuoteen 1782. Hän kokosi lehdessä julkaisemistaan johtavista kirjoituksista valikoiman, jonka painatti nimellä "Patriotische Phantasien" (1774). Kirjoitelmat ovat selkeän yleistajuisen tyylin mestariteoksia. Toinen Möserin pääteos on "Osnabrückische Geschichte" (1768).
Tunnin juoksu

Tunnin juoksu on yleisurheilulaji, jossa tavoitteena on yhdessä tunnissa juosta mahdollisimman pitkä matka. Kansainvälinen yleisurheiluliitto WA noteeraa virallisen maailmanennätyksen tunnin ratajuoksussa.
Historia.
Laji oli suosittu 1800-luvulla. Ensimmäisenä 18 kilometrin rajan ylitti John Levett vuonna 1854 juostuaan 18 023 metriä. Vuosina 1862–1863 senecoihin kuulunut Lewis Bennett (tunnettiin myös nimellä "Deerfoot") paransi ennätystä neljästi parhaan tuloksen ollessa 18 589 metriä. Tämä tulos rikottiin vasta 1890-luvulla, kun Fred Bacon juoksi 18 743 metriä vuonna 1897 ja Harry Watkins 18 878 metriä vuonna 1899. Ensimmäinen kansainvälisen yleisurheiluliiton vahvistama amatöörijuoksijan tekemä maailmanennätys oli Alfred Shrubbin vuonna 1904 juoksema 18 742 metriä. Ensimmäinen vahvistettu naisten maailmanennätys oli Silvana Cruciatan vuonna 1981 juoksema 18 084 metriä.
Nykyiset viralliset maailmanennätykset sekä miehissä että naisissa on juostu Brysselissä 4. syyskuuta 2020. Mo Farah juoksi tuolloin 21 330 metriä ja Sifan Hassan 18 930 metriä.
Jacob Henrik Mörk

Jacob Henrik Mörk (joissakin lähteissä Johan (1714 Tukholma, Ruotsi – 1763) oli ruotsalainen pappi ja vanhin ruotsalainen romaaninkirjoittaja. Teoksellaan "Adalriks och Götildas äfventyr" (1742–1745), jonka esikuvana on François Fénelonin "Télémaque", hän saavutti suurta suosiota. Sen jälkeen ilmestyi "Thecla eller den bepröfvade trones dygd". Maallisella kirjailijatoimellaan hän herätti tuomiokapitulin paheksumista eikä saanut hakemaansa virkaylennystä. Hän kuoli köyhyydessä.
Eduard Mörike

Eduard Mörike (1804–1875) oli saksalainen runoilija. Hän opiskeli teologiaa ja sai 1834 papinpaikan Cleversulzbachissa. Sairaus pakotti hänet eroamaan tehtävästä. Sittemmin hän asui Mergentheimissä ja vetäytyi 1866 kokonaan yksityiselämän lepoon. 
Möriken huomattavin teos on runokokoelma "Gedichte" (1838), joka asettaa hänet Goethen jälkeisten lyyrikkojen ensi riviin. Niistä aistii välitöntä herkkyyttä, niiden muoto on luonteva, ja ne henkivät kansanomaista teeskentelemättömyyttä. Helmiä hänen runojensa joukossa ovat "Der alte Turmhahn", "Schön Rohtraut", "Das verlassene Mädchen", "Die schöne Buche". Möriken muista teoksista ovat mainittavia novelli "Maler Nolten" ja "Idyll vom Bodensee".
Umatillan piirikunta

Umatillan piirikunta () on Yhdysvaltojen Oregonin osavaltiossa sijaitseva piirikunta. Sen väkiluku oli 77 950 vuonna 2019. Piirikunnan hallintokeskus on Pendletonin kaupunki. Piirikunta on perustettu 27. syyskuuta 1862.
Teatralnajan metroasema

Teatralnaja () on yksi Moskovan metron asemista. Se avattiin 11. syyskuuta 1938.
Majakovskajan metroasema (Moskovan metro)

Majakovskaja () on yksi Moskovan metron asemista. Se avattiin 11. syyskuuta 1938.
Ploštšad Revoljutsiin metroasema

Ploštšad Revoljutsii () on yksi Moskovan metron asemista. Se avattiin 13. maaliskuuta 1938.
Unionin piirikunta (Oregon)

Unionin piirikunta () on Yhdysvaltojen Oregonin osavaltiossa sijaitseva piirikunta. Sen väkiluku oli 26 835 vuonna 2019. Piirikunnan hallintokeskus on La Granden kaupunki. Piirikunta on perustettu 14. lokakuuta 1864.
Kurskajan metroasema (Arbatsko-Pokrovskaja)

Kurskaja () on yksi Moskovan metron asemista. Se avattiin 13. maaliskuuta 1938.
Wallowan piirikunta

Wallowan piirikunta () on Yhdysvaltojen Oregonin osavaltiossa sijaitseva piirikunta. Sen väkiluku oli 7 208 vuonna 2019. Piirikunnan hallintokeskus on Enterprisen kaupunki. Piirikunta on perustettu 14. lokakuuta 1887.
Avtozavodskajan metroasema (Moskovan metro)

Avtozavodskaja () on yksi Moskovan metron asemista. Se avattiin 1. tammikuuta 1943.
Novokuznetskajan metroasema

Novokuznetskaja () on yksi Moskovan metron asemista. Se avattiin 20. marraskuuta 1943.
Tverskajan metroasema

Tverskaja () on yksi Moskovan metron asemista. Se avattiin 20. heinäkuuta 1979. Asema sijaitsee Tverskaja-kadulla.
Tverskaja

Tverskaja (, "Tverskaja Ulitsa", vuosina 1935-1990 Gorkinkatu) on yksi Moskovan pääkaduista. Se kulkee Maneesiaukiolta luoteeseen ja päättyy Moskovan keskustaa ympäröivälle Puutarhakehälle. Katuyhteys jatkuu Tverskaja-Jamskajan ja Leningradskin puistokadun kautta Leningradskojen valtatielle, joka on osa Pietariin johtavaa M10-valtatietä.
Vanajõgi (Võhandu)

Vanajõgi eli Vana-Võhandu jõgi on Virossa Võrumaalla Võrun kaupungissa sijaitseva lyhyt Võhandu jõen sivujoki. Joen virolaisessa nimessä sana "vana" on suomeksi ”vanha”.
Joen kulku.
Vanajõgi alkaa Tamula järven pohjoispäästä ja virtaa aluksi 1,7 kilometriä koilliseen päin. Sitten se kääntyy ja virtaa 0,5 kilometriä pohjoiseen, ja sitten se kääntyy kohti länttä ja yhtyy 1,6 kilometrin jälkeen Võhandu jõgeen. Tamula järvestä alkaa toinenkin laskujoki Vahejõgi, joten Tamula järv on bifurkaatiojärvi. Joen alkuosuus on kaivettua kanavaa, jonka rinnalla kulkee vanha joenuoma. Kanava ja vanha uoma yhtyvät toisiinsa, jonka jälkeen joen yli kulkee Tallinnan maantie. Joen kummallakin rannalla on niittymaata, jonka kuivatusojat on johdettu jokeen. Kohdassa, jossa joki kääntyy pohjoiseen, yhtyy siihen oikealta 21 kilometriä pitkä Koreli oja, jonka valuma-alue on 58 neliökilometriä . Samassa kohdassa joen ylittää Võrun kiertotie (Ringtee). Itse kaupunki keskusta jää joen itäpuolelle Tamula järven pohjoispuolelle. Joitakin asuinalueita on rakennettu myös joen länsipuolelle.
Historiaa.
Kuten joen nimestä voi päätellä, on Vanajõgi entinen Võhandu jõen pääuoma. Võhandu jõgi laski Vagula järvestä Vahejõgena Tamula järveen, josta se jatkoi nykyisenä Vanajõen uomana eteenpäin. Kun Võhandu jõelle rakennettiin vuosina 1933–1934 oikaisu-uomaksi 1,4 kilometriä pitkä Liitva kanal , muuttuivat Vanajõgi ja Vahejõgi pääuomansa sivu-uomiksi. Kanava alkaa Vahejõen yhtymäkohdasta ja loppuu Vanajõen yhtymäkohtaan.
Tulvat.
Liitva kanal rakennettiin helpottamaan veden kulkua etenkin kevättulvien aikana. Võhandu jõen ja sen sivu-uomien ympäristö on täällä melko alavaa aluetta. Jo puolen metrin vedennousu aiheuttaa Vanajõen ympäristössä tulvia. Vedenmittausasema sijaitsee Roosisaaressa, josta saadaan samalla Tamula järven vedenpinnan korkeudet. Vuotuiset korkeusvaihtelut ovat metrin luokkaa ja tulvien aikana vesi voi nousta 1,5 metriä. Silloin ovat vaarassa Võrun kaupungin reuna-alueet.
Kevättulvissa, jos pääuoman vedenpinta kohoaa nopeammin kuin Tamula järven vedenpinta, kääntyy Vanajõen virtaussuunta kohti Tamula järveä.
Baumanskajan metroasema

Baumanskaja () on yksi Moskovan metron asemista. Se avattiin 18. tammikuuta 1944.
Semjonovskajan metroasema

Semjonovskaja () on yksi Moskovan metron asemista. Se avattiin 18. tammikuuta 1944.
Partizanskajan metroasema

Partizanskaja () on yksi Moskovan metron asemista. Se avattiin 18. tammikuuta 1944.
Raimo Lindén

Raimo Antero Lindén (1. huhtikuuta 1943 Keuruu – 3. heinäkuuta 2023 Tampere) oli suomalainen moukarinheittäjä. Hän liittyi vuonna 1952 tamperelaiseen Tampereen Urheilijat -38 -seuraan (TU-38) ja edusti vuodesta 1973 lähtien Tampereen Pyrintöä. Kalevan kisoista hän voitti moukarinheiton hopeaa vuonna 1962. Lisäksi Lindén saavutti sisäratojen SM-kilpailuista painonheiton hopeaa vuonna 1968. Ennätyksekseen hän heitti tuloksen 64,76 metriä vuonna 1971.
Raimo Lindén oli 11 kertaa Kalevan Kisojen loppukilpailuissa mukana.
Lindén on haudattu Lamminpään hautausmaalle.
Muut tulokset.
TU-38:n seuraennätykset:
Suomalainen Sotilaskäsikirja

Suomalainen Sotilaskäsikirja on vuosina 1917–1918 julkaistu kahdeksanosainen teos, joka toimi Suomen puolustusvoimien ensimmäisenä yleisenä ohjesääntönä itsenäisyyden alkuvuosina ja jolla oli tärkeä osa suomalaisen sotilaskoulutusjärjestelmän varhaisvaiheessa.
"Suomalaisen Sotilaskäsikirjan" laati joukko Saksassa ensimmäisen maailmansodan aikana koulutettuja suomalaisia jääkäriupseereita. Sen kirjoittaminen aloitettiin jo Lockstedtin koulutusleirillä talvella 1915–1916, mutta varsinainen käsikirjakomitea aloitti työnsä elokuussa 1917. Ensimmäisen version julkaisi saksalainen Mittler &amp; Sohn -kustantamo ”suomalaisen sotilasjoukon toimesta” Berliinissä vuonna 1917. Alkuperäinen versio käsitti viisi osaa ja 1 559 sivua, mutta se laajennettiin vuonna 1918 kahdeksanosaiseksi. Myöhempiä painoksia julkaisi Suomen yleisesikunta. Käsikirjan päätoimittajana toimi Armas Ståhlberg, joka kaatui majurina Suomen sisällissodassa. Muihin kirjoittajiin kuuluivat muun muassa tulevat kenraalit K. L. Oesch, Lauri Malmberg ja Viljo Tuompo.
Myöhempiä arvioita sisällöstä.
"Suomalaisen Sotilaskäsikirjan" ensimmäiset osat ovat yhdistelmä Saksan keisarillisen armeijan ohjesääntöjä ja käsikirjoja sekä kirjoittajien omia ajatuksia, taktiikkaa käsittelevä kahdeksas osa taas jäi keskeneräiseksi. Taistelua erilaisissa maastoissa kuvaavia osioita ei ole laadittu Suomen maantieteen pohjalta ja sotahistorialliset esimerkit ovat pääasiassa Saksan sodista. Käsikirjan katsotaan olleen jo ilmestyessään monessa suhteessa vanhentunut. Siinä mainitaan käytäntöjä, joista oli tuolloin jo luovuttu sodankäynnissä, kuten taistelukentällä eteneminen tahdissa marssimalla. Toisaalta ensimmäisen maailmansodan uudet tekniset innovaatiot kuten taistelukaasut ja panssarivaunut jäävät kokonaan mainitsematta eikä asemasodankäyntiä juuri huomioida.
Käsikirja korostaa tiukan sotilaskurin merkitystä enemmän kuin yksikään myöhempi Suomen puolustusvoimien ohjesääntö; ensimmäiset 19 sivua käsittelevät pääasiassa erilaisista palvelusrikkomuksista annettavia rangaistuksia. Esimiehillä korostetaan olevan oikeus käyttää aseita omia alaisiaan vastaan pakottaakseen nämä tottelemaan käskyjä. Toisaalta teoksen mukaan ”tottelemisen täytyy tapahtua ilolla, ei rangaistusten pelossa”. Lisäksi käsikirja painottaa vahvasti hyökkäyksen ylivertaisuutta puolustukseen nähden: ”Hyökkäys vie yleensä voittoon, puolustus tappioon. Jos jostakin syystä ollaan pakotetut puolustautumaan, niin on mahdollisimman pian koetettava muuttaa puolustus hyökkäykseksi. Ainoastaan tämä vie voittoon”. Menestymisen ehdoksi mainitaan myös sotilaiden ”hurja hyökkäyshalu”. Historiallisena esimerkkinä buurien kerrotaan hävinneen buurisodan, koska heiltä puuttui sotilaallinen kuri ja kasvatus hyökkäyssotaan.
Martti Kallionpää

Martti Kallionpää (s. 17. helmikuuta 1947, Seinäjoki) on suomalainen helluntailainen evankelista ja seurakuntavaikuttaja. Kallionpää toimi pastorin tehtävässä 40 vuotta. Vuodesta 1989 vuoteen 2015 Kallionpää toimi Seinäjoen helluntaiseurakunnan johtavana pastorina.
Ennen työtään Seinäjoen helluntaiseurakunnassa, Kallionpää toimi hengellisenä vaikuttajana Kuopiossa. Kallionpään vaikutusvuosien aikana sekä Kuopiossa, että Seinäjoelle rakennettiin seurakunnissa uudet kirkot. Kallionpää jäi eläkkeelle seurakunnan johtavan pastorin tehtävästä 68-vuotiaana helmikuussa 2015. Tehtävässä seurakunnan johtajana Kallionpäätä seurasi Markku Tuppurainen. Palvelutehtäväänsä evankelistana Kallionpää on jatkanut myös eläköitymisen jälkeen.
Kallionpää pelasi vuosina 1964–1966 jääkiekon SM-liigassa HJK:ssa.
Mandy (vuoden 2018 elokuva)

Mandy on vuonna 2018 ensi-iltansa saanut kauhu- ja taide-elokuva, jonka on ohjannut Panos Cosmatos. Sen pääosia esittävät Nicolas Cage, Andrea Riseborough, Linus Roache, Ned Dennehy, Olwen Fouéré, Richard Brake ja Bill Duke. Elokuva kertoo pariskunnasta, joiden rauhaisa mökkielo keskeytyy, kun hippikultin jäsenet ja demonimotoristit tuhoavat heidän idyllinsä.
"Mandy" sai ensi-iltansa Sundancen elokuvajuhlilla 19. tammikuuta 2018.
Vastaanotto.
Elokuvalehti "Episodin" kriitikko Jussi Huhtala antoi "Mandylle" kolme tähteä viidestä, ja sanoi elokuvan olevan "outo tunnelmapala, jossa on mukana vahvoja kauhuelementtejä. "Mandy" etenee verkkaisesti ja unenomaisesti kuin psykedeelinen taide-elokuva". Huhtala kehui myös elokuvan 80-lukulaista ilmettä, mutta mainitsee elokuvan kaikesta huolimatta jättävän katsojalle ristiriitaisen olon. 
Rotten Tomatoes -elokuvasivustolla 90 prosenttia kriitikoista on antanut elokuvalle myönteisen arvion. Cagen roolisuoritusta kehutaan mukaansatempaavaksi ja elokuvan parhaaksi puoleksi.
Maailmankisat 1961

Toiset Maailmankisat järjestettiin vuonna 1961 Helsingissä 5.–6. heinäkuuta. Kilpailupaikkana oli Olympiastadion. Kansainväliset yleisurheilukilpailut olivat Helsingin Kisa-Veikkojen järjestämät ja päätukijana oli alkuvaiheessa Apu-lehti. Kilpailut järjestettiin miehille. Toisten kisojen ensimmäisenä kilpailupäivänä oli 23 942 maksanutta katselijaa, ja kahtena kilpailupäivänä oli kaikkiaan 46 000 katselijaa.
Kisojen parhaalle urheilijalle jaettava Timo Sarpanevan suunnitteleman kiertopalkinnon sai amerikkalainen Jay Silvester, joka teki stadionennätykset niin kuulantyönnössä kuin kiekonheitossa. Hän sai itselleen palkinnosta 30 cm:n suuruisen pienoisveistoksen näköiskappaleen.
Colin Falkland Gray

Colin Falkland Gray (9. marraskuuta 1914 – 1. elokuuta 1995) oli uusiseelantilainen Kuninkaallisten ilmavoimien hävittäjälentäjä toisessa maailmansodassa. Colin Gray syntyi Christchurchissa. Aluksi Colin kohtasi terveyteen liittyviä ongelmia vuonna 1937, jotka rajoittivat hänen kuntoisuuttaan sotilastehtäviin.
Colin Gray oli sai ainakin 27 ilmavoittoa. Gray lensi Supermarine Spitfiren eri kehitysmuunnoksilla ja osallistui sotatoimiin Dunkirkin taistelusta alkaen. Eversti Gray oli RAF:n palveluksessa vuosina 1938–1961. Gray jäi eläkkeelle vuonna 1979 tehtävistään Unilever-yhtymän palveluksesta. Hän kuoli 80-vuotiaana Uudessa-Seelannissa.
Sotilaallisina tunnustuspalkintoina Gray saavutti DSO:n ja DFC:n kahdella ansiosoljella sekä War Medalin.
Dobryninskajan metroasema (Koltsevaja)

Dobryninskaja () on Moskovan metron Koltsevaja-linjan asema. Se sijaitsee asemien Oktjabrskaja ja Paveletskaja välissä. Se avattiin 1. tammikuuta 1950.
Taganskajan metroasema (Koltsevaja)

Taganskaja () on Moskovan metron Koltsevaja-linjan asema. Se sijaitsee asemien Paveletskaja ja Kurskaja välissä. Se avattiin 1. tammikuuta 1950.
Kurskajan metroasema (Koltsevaja)

Kurskaja () on Moskovan metron Koltsevaja-linjan asema. Se sijaitsee asemien Taganskaja ja Komsomolskaja välissä. Se avattiin 1. tammikuuta 1950.
Kurskajan metroasema

Kurskajan metroasema tarkoittaa seuraavia asioita:
Novoslobodskajan metroasema (Koltsevaja)

Novoslobodskaja () on Moskovan metron Koltsevaja-linjan asema. Se sijaitsee asemien Prospekt Mira ja Belorusskaja välissä. Se avattiin 30. tammikuuta 1952.
Krasnopresnenskajan metroasema (Koltsevaja)

Krasnopresnenskaja () on Moskovan metron Koltsevaja-linjan asema. Se sijaitsee asemien Belorusskaja ja Kijevskaja välissä. Se avattiin 14. maaliskuuta 1954.
Naisakatemia

Naisakatemia tarkoittaa luentojaksoja, joita kolmisen vuotta syksystä 1873 alkaen Helsingin yliopiston opettajat pitivät korkeampaa oppia haluaville naisille. Yritys oli yksityistä laatua. Pääsytutkintoa ei vaadittu, mutta haluaville annettiin todistus. Naisakatemiassa pitämiensä luentoja pohjalta Yrjö Koskisen julkaisi teoksen "Johtavat aatteet ihmiskunnan historiassa" (1. p. omakustanne 1879, 2. p. WSOY 1900).
Luennot olivat erityisjärjestely korkeamman opetuksen tarjoamiseksi naisille, sillä naiset eivät tuolloin vielä saaneet yliopistossa opiskeluoikeutta ilman erityislupaa. Luennot pidettiin Arppeanumin toisen kerroksen luentosalissa. Naisakatemiaa on pidetty yhtenä ensimmäisistä Suomessa järjestetyistä tieteen kansantajuistamisen tapahtumista. Opettajiin kuului Yrjö-Koskisen lisäksi muun muassa Kaarlo Bergbom, jonka luentoja kiitettiin "lennokkaiksi ja neronleimaamiksi", vaikka Bergbom tiedettiin huonoksi julkiseksi puhujaksi. Bergbomin luennoista ei ole jäänyt hänen omia muistiinpanojaan, sillä hän puhui vapaasti ilman edeltä kirjoitettua tekstiä. Kuulijat kuitenkin tekivät muistiinpanoja, ja eräässä tällaisessa todetaan, että "Bergbom 1874-75 käsitteli Ranskan, Saksan ja Englannin kirjallisuutta 18:lla vuosisadalla ja 19:n vuosisadan alkupuolella".
Smolenskajan metroasema (Arbatsko-Pokrovskaja)

Smolenskaja () on yksi Moskovan metron asemista. Se avattiin 5. huhtikuuta 1953.
Asema oli suljettuna 22. helmikuuta 2020 — 9. heinäkuuta 2021 liukuportaiden uusimisen vuoksi.
Smolenskajan metroasema

Smolenskajan metroasema tarkoittaa seuraavia asioita:
Arbatskajan metroasema (Arbatsko-Pokrovskaja)

Arbatskaja () on yksi Moskovan metron asemista. Se avattiin 5. huhtikuuta 1953.
Arbatskajan metroasema

Arbatskajan metroasema tarkoittaa seuraavia asioita:
Kokoro (täsmennyssivu)

Kokoro voi tarkoittaa seuraavia:
Valtteri Kalliokulju

Vili Valtteri Kalliokulju (s. 14. tammikuuta 1997 Turku) on suomalainen pika-aitajuoksija. Hän edustaa Liedon Parmaa. Aiemmin hän on edustanut Liedon Lujaa. Kalliokuljun valmentajana toimii Mika Vakkuri.
Kalevan kisoissa Kalliokulju sai pronssia vuonna 2020 ajalla 14,36, 2021 ajalla 14,15 ja 2023 ajalla 14,21. Sisäratojen Suomen-mestaruuskilpailuissa Kalliokulju on saanut viestijuoksussa hopeaa vuonna 2025 ja pronssia 2017. Hänen ennätyksensä on Jämsässä 4. heinäkuuta 2021 juostu 14,01.
Alle 20-vuotiaiden Euroopan-mestaruuskilpailuissa Eskilstuna 2015 Kalliokulju pääsi pika-aidoissa välieriin ja 4 × 100 metrillä finaaliin, jossa Suomen joukkue oli kuudes. Alle 20-vuotiaiden maailmanmestaruuskilpailuissa Bydgoszczissa 2016 hän pääsi myös pika-aidoissa välieriin. Alle 23-vuotiaiden Euroopan-mestaruuskilpailuissa Gävlessä 2019 Kalliokulju eteni myös välieriin.
Aikuisten maaotteluissa Kalliokulju on edustanut Suomea vuosina 2016–2021.
Taulukointipaperi

Taulukointipaperilla tarkoitetaan tulostinpaperia, jossa paperit ovat kiinni toisissaan muodostaen pitkän ketjun. Papereissa on taittokohdat jonkin standardipaperikoon mukaisesti, esim A4, Letter jne. Taulukointipaperia käytetään lähinnä matriisitulostimissa, ladontatulostimissa ja muissa tehotulostimissa silloin, kun tulostettavana on suurempi määrä tietoja mutta jossa tulostuslaatu ei ole tärkein. Taulukointipaperin ja kuitti- ja laskintulostimissa käytetyn rullapaperin ero on siinä, että taulukointipaperi on valmiiksi taitettavissa ja revittävissä tehtaalta tullessaan, kun taas rullapaperi repäistään poikki vapaavalintaisessa kohdassa terävää reunaa vasten.
Nicholas Winton

Nicholas George Winton (syntyjään Wertheim; 19. toukokuuta 1909 Hampstead, Lontoo – 1. heinäkuuta 2015 Slough, Berkshire) oli englantilainen mies, joka järjesti 669 lapsen pelastamisen natsi-Saksan miehittämästä Tšekkoslovakiasta juuri ennen toisen maailmansodan alkua. Pelastetut olivat pääasiassa juutalaisia lapsia, jotka olivat paenneet Sudeettialueilla sijainneista kodeistaan pakolaisleireille Prahaan ja muualle Tšekkoslovakiaan. Winton onnistui laajamittaisen mainoskampanjan avulla järjestämään lapsille brittiläiset sijaisperheet, joka oli Ison-Britannian hallituksen asettama ehto pakolaisten vastaanottamiselle. Lisäksi hän järjesti rahankeräyksen, jotta myös vähävaraisten perheiden lapset voitiin kuljettaa Euroopan läpi. Lapset kuljetettiin maaliskuun ja elokuun välillä vuonna 1939 pääosin kahdeksalla junakuljetuksella Prahasta Atlantin rannikolle ja edelleen Englannin kanaalin yli Lontooseen. Pelastettuihin lapsiin kuului muun muassa elokuvaohjaaja Karel Reisz ja matemaatikko Heini Halberstam.
Sodassa Winton ajoi aluksi ambulanssia ja palveli myöhemmin Yhdistyneen kuningaskunnan ilmavoimissa. Sodan jälkeen Winton ei kertonut kenellekään pelastusoperaatiosta. Hänen vaimonsa sai tietää asiasta vuonna 1988, kun hän löysi sattumalta perheen kodin ullakolta pelastettujen lasten kuvia ja nimiä sisältäneitä papereita. Uroteon tultua julkisuuteen, Wintonia kutsuttiin lehdistössä "Britannian Oskar Schindleriksi". Winton nimitettiin Brittiläisen imperiumin ritarikunnan jäseneksi (MBE) vuonna 1983 tunnustukseksi hänen suorittamastaan hyväntekeväisyydestä vanhusten hoivakodin hyväksi. Vuonna 2002 Ison-Britannian kuningatar Elisabet II myönsi hänelle ritarin arvon. Vuonna 2014 Tšekin presidentti Miloš Zeman luovutti hänelle maan korkeimman siviilitunnustuksen, Valkoisen leijonan ritarikunnan kunniamerkin.
Butovskaja

Butovskaja () on Moskovan metron kahdestoista linja. Linja avattiin 27. joulukuuta 2003.
Linjan pituus on 10 kilometriä ja siinä on seitsemän asemaa.
Jules Noël (yleisurheilija)

Jules François Joseph Noël (27. tammikuuta 1903 Norrent-Fontes – 19. toukokuuta 1940 Escaudœuvres'n lähistöllä) oli ranskalainen kiekonheittäjä ja kuulantyöntäjä. Kolmissa kesäolympialaisissa ja kaksissa EM-kilpailuissa kilpaillut Noël sijoittui parhaimmillaan kiekonheitossa neljänneksi Los Angelesin kesäolympialaisissa 1932. Hän kaatui toisessa maailmansodassa.
Elämä ja urheilu-ura.
Noël kilpaili kolmissa kesäolympialaisissa: Amsterdamissa 1928, Los Angelesissa 1932 ja Berliinissä 1936. Amsterdamissa hän kilpaili vain kiekonheitossa, Los Angelesissa hän sijoittui kiekonheitossa neljänneksi ja kuulantyönnössä kymmenenneksi, ja Berliinissä hän sijoittui kiekonheitossa 12:nneksi sekä karsiutui kuulantyönnössä loppukilpailusta. Los Angelesissa ja Berliinissä Noël toimi olympiakisojen avajaisissa Ranskan lipunkantajana. Torinon EM-kilpailuissa 1934 hän sijoittui kiekonheitossa seitsemänneksi ja kuulantyönnössä kymmenenneksi, Pariisin EM-kilpailuissa 1938 hän oli kiekonheitossa seitsemäs ja kuulantyönnössä yhdeksäs. Noëlin henkilökohtaiset ennätykset, kiekonheiton 49,44 metriä ja kuulantyönnön 15,12 metriä, syntyivät kumpikin vuonna 1932. Hän voitti kaksinumeroisen määrän Ranskan mestaruuksia. Noël kuoli 37-vuotiaana toisen maailmansodan taistelussa Escaudœuvres'n lähistöllä saamaansa haavaan.
Ville Toivonen (yleisurheilija)

Ville Petteri Toivonen (s. 8. huhtikuuta 2002 Ähtäri) on suomalainen kymmenottelija. Hän edustaa Ähtärin Urheilijoita. ja hänen valmentajanaan toimii Erkki Toivonen. Valmennuksessa mukana ovat myös Mikko Latvala, Jaakko Ojaniemi ja Antti Haapakoski.
Kalevan kisoista Toivonen on saavuttanut kymmenottelun hopeaa vuonna 2023 sekä pronssia vuosina 2020 , 2022 ja 2025. Sisäratojen SM-kilpailuissa hän sai seitsenottelussa hopeaa vuonna 2025 ja pronssia 2024. Ennätyksekseen Toivonen on kymmenottelussa otellut pisteet 7400 vuonna 2023.
Toivonen on sijoittunut neljänneksi alle 20-vuotiaiden MM-kilpailuissa Nairobissa 2021 ja viidenneksi alle 20-vuotiaiden EM-kilpailuissa Virossa 2021. Hän on edustanut Suomea sekä aikuisten että nuorten Ruotsi-maaottelussa ja PM-moniotteluissa.
Myös Ville Toivosen isoveli Juuso Toivonen kilpailee kymmenottelussa.
Nanya

Nanya Technology taiwanilainen DRAM-piirien valmistaja. Yritys on perustettu vuonna 1995 ja sen toimintaa ohjaa Nan Ya Plastics -yhtiö.
Nanya perusti yhdessä Infineonin kanssa Inotera Memories -yhtiön, joka päätyi myöhemmin Micron Technologylle.
Yhtiö on ilmoittanut saaneensa valmiiksi oman tutkimuksena 10 nanometrin DRAM-piirien teknologiaan ja aloittavansa tuotannon vuoden 2020 toisella puoliskolla.
Wascon piirikunta

Wascon piirikunta () on Yhdysvaltojen Oregonin osavaltiossa sijaitseva piirikunta. Sen väkiluku oli 26 682 vuonna 2019. Piirikunnan hallintokeskus on The Dallesin kaupunki. Piirikunta on perustettu 11. tammikuuta 1854.
Washingtonin piirikunta (Oregon)

Washingtonin piirikunta () on Yhdysvaltojen Oregonin osavaltiossa sijaitseva piirikunta. Sen väkiluku oli 601 592 vuonna 2019. Piirikunnan hallintokeskus on Hillsboron kaupunki. Piirikunta on perustettu 5. heinäkuuta 1843.
Wheelerin piirikunta (Oregon)

Wheelerin piirikunta () on Yhdysvaltojen Oregonin osavaltiossa sijaitseva piirikunta. Sen väkiluku oli 1 332 vuonna 2019. Piirikunnan hallintokeskus on Fossilin kaupunki. Piirikunta on perustettu 17. helmikuuta 1899.
Luz Long

Carl-Ludwig Hermann ”Luz” Long (27. huhtikuuta 1913 Leipzig – 14. heinäkuuta 1943 Acate, Italia) oli saksalainen pituushypyn olympiamitalisti, joka kilpaili myös kolmiloikassa.
Elämä ja urheilu-ura.
Long tunnetaan parhaiten Saksan natsivallan aikaisesta Berliinin kesäolympialaisten 1936 pituushypyn loppukilpailusta, jossa hän saavutti Adolf Hitlerin seuratessa hopeaa mustaihoisen yhdysvaltalaisen Jesse Owensin jälkeen. Yleisesti kerrotun tarinan mukaan Long olisi Owensin astuttua yli kaksi ensimmäistä hyppyään karsinnassa neuvonut tätä, minkä ansiosta Owens olisi saanut viimeisellä karsintahypyllään riittävän tuloksen ja selviytynyt loppukilpailuun: tarina on sittemmin käytännössä selvitetty epätodeksi. Owens ja Long kuitenkin halasivat ja osoittivat kilpailun jälkeen ystävyyttä Hitlerin edessä ja pysyivät ystävinä Longin kuolemaan asti. Myös heidän jälkeläisensä ovat tavanneet toisiaan useaan otteeseen.
Pituushyppyhopeansa lisäksi Long sijoittui Berliinin kesäolympialaisissa kolmiloikassa kymmenenneksi. Hän voitti pituushypyssä EM-pronssia Torinossa 1934 ja Pariisissa 1938. Long teki pituushypyssä vuosien 1933–1937 välillä viidesti Euroopan ennätyksen, ja hän voitti Saksan kansallisista mestaruuskilpailuista kuusi mestaruutta ja kaksi hopeamitalia. Hänen ennätyksensä olivat pituushypyssä vuonna 1937 hypätty 790 cm ja kolmiloikassa vuonna 1936 syntynyt 14,80 metriä.
Lakitiedettä opiskelleen Longin isoisoisoisä oli kemisti Justus von Liebig. Long astui Saksan armeijan palvelukseen toisessa maailmansodassa vuonna 1941. Hän toimi ensin sotilaiden urheilukouluttajana ja toukokuusta 1943 lähtien laskuvarjojoukoissa Sisiliassa. Long kuoli Sisiliassa kaksi kuukautta saapumisensa jälkeen 30 vuoden ikäisenä saatuan reiteensä yhdysvaltalaisten hyökättyä runsaasti verta vuotaneen haavan.
Yamhillin piirikunta

Yamhillin piirikunta () on Yhdysvaltojen Oregonin osavaltiossa sijaitseva piirikunta. Sen väkiluku oli 107 100 vuonna 2019. Piirikunnan hallintokeskus on McMinnvillen kaupunki. Piirikunta on perustettu 5. heinäkuuta 1843.
Luettelo Oregonin piirikunnista

Tämä on luettelo Oregonin osavaltion piirikunnista. Oregonissa on 36 piirikuntaa.
Kanapartio Ketunkaatajat

Kanapartio Ketunkaatajat () on Cosgrove Hall Filmsin tuottama brittiläinen animaatiosarja, joka perustuu löyhästi englantilaisen lastenkirjailija Dick King-Smithin esikoiskirjaan The Fox Busters. 
Sarjan jaksojen animoinnista vastasi espanjalainen Alfonso Productions. Sarjan ohjaajana toimi Jon Doyle ja käsikirjoittajina toimivat David Max Freedman, Alan Gilbey ja Joel Jessup. Sarjan tuotanto maksoi arviolta 2,5 miljoonaa puntaa. 
Sarjassa kolmen kanasisaruksen Ullan (), Kaijan () ja Tytin () muodostama partio Ketunkaatajat suojelevat kanalaansa sitä vaanivalta kettulaumalta, jota johtaa kuningas Ahmaton (). Ketunkaatajien vakio puolustusmenetelmiin kuuluvat muun muassa munapommit. Sarjaa tehtiin kahden 13-jaksoisen tuotantokauden verran vuosina 1999-2000. Suomessa sarjaa on esitetty ensin YLE TV1:llä ja sitten YLE TV2:lla Veturi-ohjelman yhteydessä vuosina 2000-2001. 
Sarja voitti vuonna 2000 kaksi palkintoa: BAFTAN parhaan animaatiosarjan palkinnon ja British Animation Awardin parhaan lastenohjelman palkinnon. Sarja ei kuitenkaan juurikaan menestynyt kaupallisesti, mikä johti sen lyhytikäisyyteen. 
Suomenkieliset ääninäyttelijät.
Suomennos: Katri Perttuli&lt;br&gt; 
Ohjaus: Marjaana Kulovesi, YLE Import 2000
Allan Lawrence

Allan Cleave Evan ”Al” Lawrence (9. heinäkuuta 1930 Punchbowl, Sydney, Australia – 15. toukokuuta 2017 Houston, Texas, Yhdysvallat) oli australialainen kestävyysjuoksija ja olympiamitalisti.
Lawrence voitti 10 000 metrillä olympiapronssia Melbournessa 1956; olympiamitali oli Australian ensimmäinen yleisurheilusta. Hän kilpaili myös Rooman kesäolympialaisissa 1960. Lawrence oli ensimmäinen australialainen 5 000 metrillä 14 minuuttia ja 10 000 metrillä 29 minuuttia alittanut juoksija. Hän opiskeli ja asui myöhemmin Yhdysvalloissa, jonka kansalaisuuden hän sai 1980-luvulla. Haimasyöpää sairastanut Lawrence kuoli Houstonissa 86-vuotiaana 15. toukokuuta 2017.
Isabelle Daniels

Isabelle Francis Daniels (myöh. Holston, 31. heinäkuuta 1937 Jakin, Georgia – 8. syyskuuta 2017 Atlanta, Georgia) oli yhdysvaltalainen pikajuoksija, olympiamitalisti ja Pan-Amerikan kisojen kultamitalisti.
Daniels voitti 4×100 metrin viestissä olympiapronssia Melbournessa 1956. 100 metrillä hän sijoittui neljänneksi. Pan-Amerikan kisoista Daniels voitti 1950-luvun jälkipuoliskolla kolme kulta- ja kaksi hopeamitalia. Danielsin henkilökohtaiset ennätysajat olivat 100 metrillä vuonna 1956 juostu 11,6 sekuntia ja 200 metrillä vuonna 1959 juostu 23,6 sekuntia. Daniels kuoli Atlantassa 80-vuotiaana 8. syyskuuta 2017.
Casoria

Casoria on kunta Campanian alueella Etelä-Italiassa kahdeksan kilometriä Napolista pohjoiseen. Casorian historia alkaa 900-luvulta. Kaupungin elinkeinorakenne on monipuolinen ja se sijaitsee logistisesti edullisella paikalla. Casorian asutus nivoutuu yhteen naapurikuntien kanssa. Kaupungin asukkaista käytetään demonyymia casoriani.
Maantiede ja ilmasto.
Casoria sijaitsee Napolin metropolikaupungin pohjoisosassa. Maaperältään hedelmällistä seutua kutsutaan nimellä Campania felix. Alueella vallitsee välimerenilmasto leutoine talvineen ja kuumine kesineen.
Italian neliportaisessa maanjäristysriskiä arvioivassa luokituksessa Casoria on määritelty luokkaan 2 (Zona 2, medio-alta), eli kohtalaisen korkean riskin luokkaan.
Historia.
Ensimmäinen maininta Casoriasta on 900-luvun puolivälistä latinankielisessä muodossa Casa aurea (suom. "Kultainen talo"), joka sittemmin lyheni muotoon Casaurea ja edelleen nykymuotoonsa Casoria. Alue oli useiden feodaalisukujen hallussa vuoteen 1580. Vuonna 1815 Casoriasta tehtiin oman hallintoalueensa pääkaupunki, joka kuului Molempain Sisiliain kuningaskuntaan. Maataloutta tehostettiin, ja alueelta saatiin kerättyä viisi satoa vuosittain. Casoria oli 1950-luvulle saakka leimallisesti maatalousalueen keskus, joka tuotti muun muassa viinejä, hamppua ja pastaa. 1960-luvulla kaupungin väestö kasvoi voimakkaasti teollistumisen myötä.
Casorian vanhankaupungin ilmettä hallitsee barokki ja 1800-luvun arkkitehtuuri. Huomattavia kirkkoja ovat San Mauro, myöhäisbarokkia edustava Santa Maria delle Grazie ja uusklassinen San Benedetto taideaarteineen.
Casoriassa sijaitsee nykytaiteen museo CAM Casoria Contemporary Art Museum.
Talous ja liikenne.
Casorian merkittäviä elinkeinoja ovat elintarviketeollisuus, metalliteollisuus, muoviteollisuus ja lasiteollisuus. Myös maatalous on elinvoimaista.
Casorian rautatieasema, Stazione di Casoria-Afragola, sijaitsee rataosuuksien Rooma–Formia–Napoli ja Napoli–Caserta–Foggia varrella. Se otettiin käyttöön 1867. Casoriassa on liittymä valtakunnalliselle moottoritielle Autostrada del Sole. Napolin kansainvälinen lentoasema, Aeroporto di Napoli-Capodichino, sijaitsee välittömästi kaupungin eteläpuolella.
Vahejõgi

Vahejõgi on Virossa Võrumaalla Võrun kaupungissa sijaitseva lyhyt Võhandu jõen sivujoki.
Joen kulku.
Joki alkaa Tamula järvestä ja virtaa 1,4 kilometriä luoteeseen, missä se yhtyy Võhandu jõgeen 0,5 kilometriä Vagula järvestä alajuoksulle päin. Joen rannat ja lähiympäristö ovat alavaa ja herkästi tulvivaa niittymaata, jota reunustavat metsämaat. Joen kaakkoispuolelle jää Roosisaare, joka on järvien ja jokien saartama niemimäinen alue. Tamula järvestä alkaa toinenkin joki Vanajõgi, joka yhtyy myös Võhandu jõgeen vähän alempana. Tämän vuoksi Tamula järv on bifurkaatiojärvi. 
Vahejõgi on ollut hyvin matala ja se on paikoitellen kasvanut lähes umpeen. Matalan veden aikana joessa saattoi olla vain 30 senttimetriä vettä. Vuonna 2011 se ruopattiin; toimenpiteen tarkoituksena oli syventää ja oikaista joenuoma siten, että sen virtaamat kasvaisivat. Joen valuma-alueen pinta-alasta ei ole tietoa, mutta Tamula järven valuma-alue on 14 neliökilometriä.
Historiaa.
Võhandu jõgi laski aiemmin suoraan Vagula järvestä Tamula järveen, josta se jatkoi nykyisenä Vanajõen uomana eteenpäin. Kun Võhandu jõelle rakennettiin vuosina 1933–1934 oikaisu-uomaksi 1,4 kilometriä pitkä Liitva kanal , jäivät Vanajõgi ja Vahejõgi sivu-uomiksi. Kanava alkaa Vahejõen yhtymäkohdasta ja loppuu Vanajõen yhtymäkohtaan.
Tulvat.
Liitva kanal rakennettiin helpottamaan veden kulkua etenkin kevättulvien aikana. Võhandu jõen ja sen sivu-uomien ympäristö on täällä melko alavaa aluetta. Jo puolen metrin vedennousu aiheuttaa Vahejõen ympäristössä tulvia. Vedenmittausasema sijaitsee Roosisaaren sillan juurella, josta mitataan samalla myös Tamula järven vedenpinnan korkeuksia. Vuotuiset korkeusvaihtelut ovat metrin luokkaa ja toisinaan tulvien aikana vesi voi nousta 1,5 metriä. Silloin ovat vaarassa Võrun kaupungin reuna-alueet.
Kevättulvien aikana vesi nousee Võhandu jõessa nopeammin kuin Tamula järvessä. Silloin Vahejõen virtaussuunta kääntyy takaisin kohti järveä.
Karl Fredrik Hirvisalo

Karl Fredrik (Kari) Hirvisalo, sukunimi vuoteen 1906 "Englund" (29. tammikuuta 1875 Kymi – 25. huhtikuuta 1960 Helsinki) oli suomalainen lääkäri, hygienian dosentti ja professori.
Hirvisalon vanhemmat olivat sahanhoitaja Johan Englund ja Eva Kristina Mennander. Hän pääsi ylioppilaaksi Hämeenlinnan lyseosta 1894 ja valmistui Helsingin yliopistosta lääketieteen kandidaatiksi 1900, lääketieteen lisensiaatiksi 1904 ja lääketieteen ja kirurgian tohtoriksi 1909. Hirvisalo teki opintomatkoja Saksaan 1897-1898, 1912, 1923 ja 1930, Ruotsiin 1923 sekä Itävaltaan 1930.
Hirvisalo toimi aluksi kunnanlääkärinä Viitasaarella ja Pihtiputaalla. Hän oli Helsingin yliopistossa hygienian laitoksen assistenttina 1906–1919, hygienian dosenttina 1915–1928 ja 1934–1937 sekä vt. hygienian professorina 1935. Hän toimi väliaikaisen epidemialaboratorion johtajana 1911–1913 ja Helsingin rokkoaineiden valmistuslaitoksen ja rokkoainevaraston johtajana 1915–1923 ja Henkivakuutusosakeyhtiö Pohjan ylilääkärinä 1922–1949. Hirvisalo sai professorin arvon 1937.
Hirvisalo oli Suomen tuberkuloosin vastustamisyhdistyksen puheenjohtajana vuodesta 1937 alkaen ja Helsingin kaupunginvaltuutettuna 1929–1930. Hirvisalo toimi Suomalaisen Lääkäriseura Duodecimin puheenjohtajana ja hän oli yksi neljästä sairaala Mehiläisen perustajasta. Hän oli Suomalaisen Saunan Ystävät-seuran puheenjohtajana 1937–1960 ja oli perustamassa Kansainvälistä Saunaliittoa toimien myös sen puheenjohtajana. Hänestä tuli Suomalaisen Tiedeakatemian apujäsen 1914. Hän julkaisi useita tutkielmia sereologian ja hygienian alalta.
Karl Hirvisalo oli naimisissa vuodesta 1904 Anni Maria Wahlströmin kanssa. Hirvisalon veli Anders Johannes Hirvisalo (1868–1929) toimi Kotkan suomalaisen yhteiskoulun matematiikan ja fysiikan opettajana ja koulun rehtorina. 
Julkaisuja.
Nimellä "K. F. Hirvisalo":
Eboli

Eboli on kunta Campanian alueella Etelä-Italiassa noin 70 kilometriä Napolista kaakkoon ja noin 30 kilometriä Salernosta kaakkoon. Normannit vaikuttivat alueella keskiaikana, ja heidän perintönään on useita monumentaalisia rakennuksia, kuten Colonnan linnake. Maatalous on Ebolin merkittävä elinkeino. Kaupungin asukkaita kutsutaan demonyymilla ebolitani.
Maantiede ja ilmasto.
Eboli sijaitsee Salernon maakunnan luoteisosassa Sele-joen tasangolla, joka kattaa noin kymmenesosan maakunnan pinta-alasta. Eboli rajoittuu lännessä Tyrrhenanmereen. Sen keskusta sijaitsee noin 15 kilometriä sisämaahan, keskustan itä- ja pohjoispuolella on vuoristoa. Noin kuusi kilometriä Ebolin keskustasta länteen on Battipaglian keskusta.
Alueella vallitsee välimerenilmasto kuumine kesineen ja leutoine talvineen. Ebolin vuotuinen keskilämpötila on 15,4 °C ja sademäärä 824 millimetriä.
Historia.
Ebolin nimen alkuperästä on useita teorioita. Antiikin aikainen Eburum päätyi Rooman valtakunnan haltuun toisen puunilaissodan (217–202 eaa.) seurauksena. Visigoottien kuningas Alarik tuhosi Ebolin 410, ja paikkakunta ajautui Salernon valtapiiriin. Saraseenit aiheuttivat laajaa tuhoa paikkakunnalle 800- ja 900-luvuilla. Montedoron rinteille rakennettu asutus kuitenkin selviytyi, ja keskiaikana paikkakunta tunnettiin nimellä Evoli. Siitä tuli strategisesti merkittävä, sillä Robert Guiscard rakennutti alueelle linnoituksen.
Ebolissa on runsaasti keskiaikaista rakennuskantaa, kuten basilika San Pietro alli Marmi 1000-luvulta, Santa Maria della Pietà 1100-luvulta ja goottilainen San Francescon kirkko 1300-luvulta. Castello Colonna on linnoitus, jonka rakennustyö aloitettiin 1000-luvun jälkipuoliskolla.
Eboli kärsi vahinkoja vuoden 1980 maanjäristyksessä.
Talous ja liikenne.
Ebolin keskeinen elinkeino on maatalous (muun muassa artisokat, fenkoli, kiivi, oliivit ja rucola). Lisäksi Ebolissa valmistetaan muun muassa pastaa ja jäätelöä. Vuonna 1863 avattu Ebolin rautatieasema, Stazione di Eboli, sijaitsee rataosuudella Battipaglia–Metaponto. Tärkein moottoritieyhteys on Autostrada A2.
Urheilu.
Ebolin merkittävin urheilukenttä on Stadio José Guimarães Dirceu, jossa istumapaikkoja on 15 000. Kaupungin tärkein jalkapalloseura, Associazione Sportiva Dilettantistica Atletico Eboli 1925, on yltänyt sarjatasolle Serie D. Kaupungissa toimii myös rullaluistinhockey-seura CRESH Eboli ja futsal-seura Feldi Eboli.
Ebolissa on myös sisäareena PalaSele, jonka istumapaikkaluku on 8 000.